Nog verligting vir motoriste verwagArgieffoto. Motoriste kan in Maart nog ŉ daling in die brandstofpryse te wagte wees. Die Automobiel Assosiasie (AA) het in ŉ verklaring gesê gebaseer op die middel-van-die-maand, ongeouditeerde brandstofprysdata wat deur die Sentrale Energiefonds uitgereik is, blyk dit dat daar verdere verligting op motoriste wag. “Internasionale oliepryse het sedert die begin van Februarie skerp gedaal. Die rand/dollar-wisselkoers het oor dieselfde periode rondom R12 verhandel.” Volgens die AA kan die petrolprys met sowat 28c per liter verminder, diesel met 36c per liter en paraffien met 21c per liter. “Die bedanking van Jacob Zuma as president van Suid-Afrika het tot gevolg gehad dat die rand verbeter het en ons verwag dat dit ŉ bykomende impak op die brandstofpryse sal hê voor die einde van die maand.” Die AA het egter gewaarsku dat die regering steeds enorme verliese het te danke aan belastinginvorderings, wanbestuur by ondernemings in staatsbesit en ŉ stygende skuldlas. “Die land staar ook steeds ŉ moontlike kredietafgradering in die gesig wat ná volgende week se begroting kan gebeur.” Die prys van petrol (alle grade) het aan die begin van Februarie met 30c per liter gedaal en diesel (met ŉ swaelinhoud van 0.05% en 0.005%) met 17c per liter. Brandstofpryse het in Januarie ook gedaal. 93-oktaan petrol het met 29c per liter gedaal, 95-oktaan petrol met 34c per liter, 0,05%-sulfaat diesel met 22c per liter en 0,005%-sulfaat diesel met 26c per liter.